Moskvada dunyodagi eng baland charxpalak attraksioni quriladi (foto)

“Koka-Kola Rossiya” kompaniyasining sobiq aksiyadori Vitaliy Kuznetsov Moskvada dunyodagi eng baland charxpalak attraksionini o‘rnatmoqchi, deya xabar bermoqda “Afisha.ru”.

U noyob muhandislik konstruksiyasiga ega bo‘lib, kegay (spitsa)larsiz quriladi.

Charxpalak ikkita nikoh uzugi ko‘rinishida barpo etiladi, bu, Kuznetsov g‘oyasiga ko‘ra, Moskva va Peterburgning ittifoqini ifodalaydi.

Charxpalakning balandligi 220 metrdan iborat bo‘lib (taqqoslash uchun, London charxpalagi 135 metr balandlikka ega), unda 48 ta hujra aylanadi, ularning har biri 36 kishini sig‘dira oladi. Charxpalak yarim soatda bir marta to‘liq aylanadi.